“মূল্য দিতে হচ্ছে আমেরিকাকে,” ভারতকে AI খোঁচা ট্রাম্পের উপদেষ্টার

ওয়েব ডেস্ক: আমেরিকার (USA) বিদ্যুৎ ও অর্থ খরচ করে ভারত-চীনের মতো দেশকে কৃত্রিম বুদ্ধিমত্তার (Artificial Intelligence) পরিষেবা দেওয়া হচ্ছে, এই অভিযোগ তুলে নতুন বিতর্ক উসকে দিলেন হোয়াইট হাউসের (White House) বাণিজ্য উপদেষ্টা পিটার নাভারো (Peter Navarro)। তাঁর দাবি, চ্যাটজিপিটি-র (Chat GPT) মতো সংস্থা আমেরিকার সম্পদ ব্যবহার করেই বিশ্বের নানা দেশে এআই পরিষেবা পৌঁছে দিচ্ছে। আর সেই খরচ বহন করতে হচ্ছে মার্কিন নাগরিকদের।

সম্প্রতি কম দামে রুশ তেল কেনা নিয়ে আপত্তি তুলে ট্রাম্প (Donald Trump) প্রশাসন ভারতীয় পণ্যের উপর ৫০ শতাংশ শুল্ক আরোপ করেছে। এর জেরে নয়াদিল্লি-ওয়াশিংটনের সম্পর্কে টানাপড়েন তৈরি হয়েছে। যদিও দুই দেশের মধ্যে বাণিজ্যচুক্তি নিয়ে আলোচনা চলছে, তাতে এখনও কোনও চূড়ান্ত সমাধান হয়নি। এই আবহে চ্যাটজিপিটির ভারতে পরিষেবা দেওয়া নিয়েই আপত্তি তুললেন নাভারো।

আরও পড়ুন: গ্রিনল্যান্ড ইস্যু! ডেনমার্ক সহ ৮ দেশের উপর শুল্ক ট্রাম্পের

সম্প্রতি এক সাক্ষাৎকারে নাভারো বলেন, “ভারত এআই ব্যবহার করবে, আর তার জন্য আমেরিকার নাগরিকেরা কেন পয়সা খরচ করবেন?” তাঁর আরও বক্তব্য, “চ্যাটজিপিটি আমেরিকার মাটি থেকে কাজ করছে। আমেরিকার বিদ্যুৎ ব্যবহার করছে। অথচ পরিষেবা দিচ্ছে ভারত, চীন এবং বাকি বিশ্বে।”

নাভারোর এই মন্তব্যের পর প্রশ্ন উঠছে, এবার কি চ্যাটজিপিটি-র উপরেও নতুন কোনও বিধিনিষেধ আরোপ করতে পারে ট্রাম্প প্রশাসন? যদি তাই হয়, তবে তার সরাসরি প্রভাব পড়বে ভারতে এআই পরিষেবার উপর। যার মূল্য চোকাতে হতে পারে দেশের লক্ষ লক্ষ চ্যাটজিপিটি ব্যবহারকারীকে।

দেখুন আরও খবর: